വിദേശ സഞ്ചാരികളെ സ്വീകരിക്കാന് ഒരുങ്ങി ഇന്ത്യ ചാര്ട്ടേഡ് വിമാനങ്ങളില് എത്തുന്നവര്ക്ക് ഈ മാസം 15 മുതല് വിസ അനുവദിക്കും വിദേശ സഞ്ചാരികള്ക്ക് അടുത്ത മാസം 15 മുതല് ഇന്ത്യയിലെത്താം. ചാര്ട്ടേഡ് വിമാനങ്ങളില് എത്തുന്നവര്ക്ക് ഈ മാസം 15 മുതല് വിസ അനുവദിക്കും. രാജ്യത്ത് എത്തുന്ന വിദേശികളെല്ലാം എല്ലാവിധ കോവിഡ് മാനദണ്ഡങ്ങള് പാലിക്കണമെന്ന് ആരോഗ്യ മന്ത്രാലയം പുറത്തിറക്കിയ അറിയിപ്പില് പറയുന്നു. കോവിഡ് കാലം എല്ലാ മേഖലകളെയും പോലെ ടൂറിസം മേഖലയെയും ബാധിച്ചിരുന്നു. ഇത് പഴയ നിലയിലേക്ക് എത്തിക്കാനാണ് സര്ക്കാര് തീരുമാനം. സര്ക്കാരിന്റെ പുതിയ തീരുമാനം ടൂറിസത്തിന്റെ തിരിച്ചു വരവിനു സഹായിക്കുമെന്ന ടൂര് ഓപ്പറേറ്റര്മാര് പറഞ്ഞു. ഇപ്പോള് ഷെഡ്യൂള് ചെയ്ത വാണിജ്യ അന്താരാഷ്ട്ര വിമാനങ്ങള് പുനരാരംഭിക്കാന് സര്ക്കാര് അനുവദിക്കണമെന്നും അവര് ആവശ്യപ്പെട്ടു. കേരളത്തിന്റെ വരുമാന മാര്ഗങ്ങളില് ഒന്നാണ് ടൂറിസം. വിദേശ ടൂറിസ്റ്റുകളെ സ്വാഗതം ചെയ്യുന്ന കേന്ദ്രസര്ക്കാര് തീരുമാനം ആഗോളതലത്തില് ടൂറിസ്റ്റുകള്ക്ക് ഏറെ പ്രതീക്ഷ പകരുന്നതാണ്. കൂടാതെ കേരളം ഉള്പ്പെടെയുള്ള സംസ്ഥാനങ്ങള്ക്കും തീരുമാനം ഗുണം ചെയ്യും. Tags